Document ID: 32013R1350

REGULAMENTUL (UE) NR. 1350/2013 AL PARLAMENTULUI EUROPEAN ȘI AL CONSILIULUI
din 11 decembrie 2013
de modificare a anumitor acte normative din domeniul statisticilor privind agricultura și pescuitul
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 338 alineatul (1),
având în vedere propunerea Comisiei Europene,
după transmiterea proiectului de act legislativ către parlamentele naționale,
hotărând în conformitate cu procedura legislativă ordinară (1),
întrucât:
(1)
O serie de acte legislative din domeniul statisticilor privind agricultura și pescuitul („acte legislative”) conferă Comisiei competențe de a pune în aplicare anumite dispoziții ale respectivelor acte legislative. Ca urmare a intrării în vigoare a Tratatului de la Lisabona, este necesar ca respectivele competențe de punere în aplicare să se alinieze la Tratatul privind funcționarea Uniunii Europene (TFUE).
(2)
Comisia și-a luat angajamentul, să revizuiască actele legislative care conțin trimiteri la procedura de reglementare cu control, ținând cont de criteriile stabilite în articolul 290 din TFUE.
(3)
Pentru a completa sau a modifica anumite elemente neesențiale ale actelor legislative, în special pentru a ține cont de evoluțiile economice, sociale și tehnice, Comisia ar trebui să aibă competența de a adopta acte delegate în conformitate cu articolul 290 din TFUE.
(4)
În ceea ce privește Directiva 96/16/CE a Consiliului (2), pentru a ține seama de experiența acumulată și de evoluțiile economice și tehnice, competența de a adopta acte în conformitate cu articolul 290 din TFUE ar trebui delegată Comisiei în ceea ce privește lista produselor lactate care fac obiectul anchetelor și definițiile standard care se aplică pentru comunicarea rezultatelor în cazul diferitelor produse.
(5)
În ceea ce privește Regulamentul (CE) nr. 138/2004 al Parlamentului European și al Consiliului (3), pentru a ține seama de evoluțiile economice și tehnice, competența de a adopta acte în conformitate cu articolul 290 din TFUE ar trebui delegată Comisiei în ceea ce privește modificarea anexelor I și II la regulamentul respectiv.
(6)
În ceea ce privește Regulamentul (CE) nr. 1921/2006 al Parlamentului European și al Consiliului (4), pentru a ține seama de evoluțiile tehnice, competența de a adopta acte în conformitate cu articolul 290 din TFUE ar trebui delegată Comisiei în ceea ce privește modificările tehnice la anexele la respectivul regulament.
(7)
În ceea ce privește Regulamentul (CE) nr. 762/2008 al Parlamentului European și al Consiliului (5), pentru a ține seama de evoluțiile economice și tehnice, competența de a adopta acte în conformitate cu articolul 290 din TFUE ar trebui delegată Comisiei în ceea ce privește modificarea anexelor la respectivul regulament.
(8)
În ceea ce privește Regulamentul (CE) nr. 1165/2008 al Parlamentului European și al Consiliului (6), pentru a ține seama de evoluțiile economice și tehnice, competența de a adopta acte în conformitate cu articolul 290 din TFUE ar trebui delegată Comisiei în ceea ce privește modificarea anexelor I, II, IV și V la respectivul regulament.
(9)
În ceea ce privește Regulamentul (CE) nr. 216/2009 al Parlamentului European și al Consiliului (7), pentru a ține seama de evoluțiile tehnice și de cerințele internaționale, competența de a adopta acte în conformitate cu articolul 290 din TFUE ar trebui delegată Comisiei în ceea ce privește modificarea anexelor I, II, III și IV la respectivul regulament cu privire la listele cu zone statistice de pescuit sau subdiviziuni ale acestora și specii.
(10)
În ceea ce privește Regulamentul (CE) nr. 217/2009 al Parlamentului European și al Consiliului (8), pentru a ține seama de evoluțiile tehnice și de cerințele internaționale, competența de a adopta acte în conformitate cu articolul 290 din TFUE ar trebui delegată Comisiei în ceea ce privește modificarea anexelor I, II, III și IV la respectivul regulament, cu privire la listele cu speciile și zonele statistice de pescuit și descrierea acelor zone, precum și măsurile, codurile și definițiile aplicate activității piscicole, echipamentelor de pescuit, dimensiunii vaselor și metodelor de pescuit.
(11)
În ceea ce privește Regulamentul (CE) nr. 218/2009 al Parlamentului European și al Consiliului (9), pentru a ține seama de evoluțiile tehnice și de cerințele internaționale, competența de a adopta acte în conformitate cu articolul 290 din TFUE ar trebui delegată Comisiei în ceea ce privește modificarea anexelor I, II și III la respectivul regulament, cu privire la listele cu speciile și zonele statistice de pescuit și descrierea acelor zone de pescuit și gradul autorizat de agregare a datelor.
(12)
În ceea ce privește Regulamentul (CE) nr. 543/2009 al Parlamentului European și al Consiliului (10), pentru a ține seama de evoluțiile economice și tehnice, competența de a adopta acte în conformitate cu articolul 290 din TFUE ar trebui delegată Comisiei în ceea ce privește adaptarea tabelelor de transmitere prevăzute în anexa la respectivul regulament.
(13)
La adoptarea actelor delegate, este deosebit de important ca, în timpul lucrărilor pregătitoare, Comisia să organizeze consultări adecvate, inclusiv la nivel de experți. Atunci când pregătește și elaborează acte delegate, Comisia ar trebui să asigure transmiterea simultană, în timp util și adecvată a documentelor relevante către Parlamentul European și Consiliu. Comisia ar trebui de asemenea să garanteze că actele delegate prevăzute în actele legislative nu impun sarcini suplimentare semnificative pentru statele membre sau pentru respondenți.
(14)
În vederea asigurării unor condiții uniforme pentru punerea în aplicare a actelor legislative, ar trebui conferite competențe de executare Comisiei. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului (11).
(15)
Comitetul permanent pentru statistică agricolă (CPSA), instituit prin Decizia 72/279/CEE a Consiliului (12) oferă consultanță Comisiei și asistă în exercitarea competențelor sale de executare în conformitate cu actele legislative. În cadrul strategiei pentru o nouă structură a sistemului statistic european (SSE), care vizează îmbunătățirea coordonării și a parteneriatului în conformitate cu o structura piramidală clară în cadrul SSE, Comitetul Sistemului Statistic European (Comitetul SSE), instituit prin Regulamentul (CE) nr. 223/2009 al Parlamentului European și al Consiliului (13), ar trebui să aibă un rol consultativ și ar trebui să asiste Comisia în exercitarea competențelor sale de executare. În acest scop, actele legislative ar trebui să fie modificate prin înlocuirea trimiterii la CPSA cu o trimitere la Comitetul SSE. Înainte de a prezenta o chestiune în fața Comitetului SSE, Comisia ar trebui să continue să desfășoare consultări cu experți în statisticile din domeniul agriculturii și pescuitului.
(16)
Obiectivele prezentului regulament sunt alinierea competențelor atribuite în prezent Comisiei în temeiul actelor legislative la TFUE și la noul cadru juridic constituit în urma intrării în vigoare a Regulamentului (UE) nr. 182/2011 și, după caz, revizuirea domeniului de aplicare al respectivelor competențe. Deoarece obiectivele respective nu pot fi realizate în mod satisfăcător de către statele membre, dar pot fi realizate mai bine la nivelul Uniunii, Uniunea poate adopta măsuri în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este enunțat în respectivul articol, prezentul regulament nu depășește ceea ce este necesar pentru atingerea respectivelor obiective.
(17)
Din motive de securitate juridică, procedurile pentru adoptarea măsurilor prevăzute în actele legislative care au fost inițiate, însă nu au fost finalizate înainte de intrarea în vigoare a prezentului regulament, nu ar trebui să fie afectate de prezentul regulament.
(18)
Având în vedere că modificările aduse Directivei 96/16/CE sunt de natură tehnică și se referă doar la procedura comitetului, nu este necesar ca modificările respective să fie transpuse de către statele membre,
ADOPTĂ PREZENTUL REGULAMENT:
Articolul 1
Actele legislative menționate în anexă se modifică în conformitate cu respectiva anexă.
Articolul 2
Prezentul regulament nu afectează procedurile pentru adoptarea măsurilor prevăzute în actele legislative enumerate în anexă care au fost inițiate, dar care nu au fost finalizate până la 10 ianuarie 2014.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Strasbourg, 11 decembrie 2013.

Labels: 10
15
6